آآ اعوذ بالله السميع العليم من الشيطان الرجيم. بسم الله الرحمن الرحيم. الحمد لله رب العالمين. والصلاة والسلام على اشرف المرسلين سيدنا محمد وعلى اله وصحبه. ومن تبع باحسن الى يوم الدين اما بعد. اه احنا الحمد لله خلصنا الباب الاول من ابواب اه الفقه. وهو ما يتعلق بفقه الطهارة. نبدأ النهاردة ان شاء
الباب التاني وهو باب الصلاة. باب الصلاة والاحكام المتعلقة بالصلاة. آآ مما لا شك فيه احبابي ان هرجع اؤكد واقول ان خطورة الجهل بمسائل الدين ممكن تسبب لنا مشاكل. ممكن المشاكل دي بعضها بيظهر في الدنيا
وفي بعضها بيظهر في الاخرة. واحنا دايما بنكون في غنى عن المشكلات دي. يعني هضرب لكم مسال. حديث كنت ذكرته لكم في اول ما بدأنا دروس الفقه واحنا بنتكلم بنقول احنا ليه يا جماعة لازم ندرس فقه؟ كنت قلت ان النبي صلى الله عليه وسلم بيقول يصلي الرجل
ستين عاما ولا يقبل الله منه صلاة واحدة. بقى له ستين سنة وهو بيصلي. بس ربنا سبحانه وتعالى لم منه ولا صلاة. فالصحابة ساعتها اتفزعوا كده يعني فقالوا يا رسول الله ستين سنة يصلي. ولا يقبل الله منه صلاة
واحدة وكيف ذاك يا رسول الله؟ قال لعله يتم الركوع ولا يتم السجود. او يتم السجود ولا يتم الركوع. الراجل ده لما بيجي يصلي ما بيطمئنش في الصلاة هو اهم حاجة الاسم انه بيصلي فتلاقيه بيخطف الصلاة بسرعة بسرعة بسرعة بسرعة لا يطمئن لا في ركوع ولا في سجود وبالتالي النبي صلى الله عليه وسلم قال
انه صلى ستين سنة ولم تقبل منه صلاة واحدة. زي بالزبط الراجل اللي كان بيصلي مع النبي صلى الله عليه وسلم في يوم النبي قعد مع الصحابة في المسجد وواحد في اخر المسجد بيصلي كالعادة احنا قاعدين اهون مسلا ودخل واحد يصلي فبيصلي في اخر المسجد. فالنبي صلى الله عليه وسلم قاعد بيراقب هو
بتعمل ايه؟ فدخل الراجل صلى بسرعة وجه السلام عليك يا رسول الله. النبي قال له ارجع فصلي فانك لم تصلي. طيب السؤال هو صلى ولا ما صلى. ولكن هو ما تبينش له انه اخطأ في الصلاة. فلما جه لي النبي قال له ارجع فصلي فانك لم تصلي تلات مرات
يوديه ويجيبه يوديه ويجيبه. حد في المرة التالتة بيقول له يا رسول الله والذي بعثك بالحق انا لا اتقن غيرها. انا ما بعرفش اي اصلي اي صلاة الا هي كده بس
فالنبي بدأ يقول له بقى المشكلة عندك ايه ؟ قال له انك لازم تركع حتى تطمئن. لما تيجي تركع خليك مطمئن ما تجريش. وقال له ثم تقوم من الركوع حتى تطمئن وتسجد حتى تطمئن. وتجلس بين السجدتين حتى تطمئن وتصنع ذلك في صلاتك كلها. من اول الصلاة لاخرها اطمئن
الصلاة. يبقى ممكن غلط صغير جدا ممكن انا اعمله في الصلاة. ممكن يعني يبعدني تماما ويضيع علي الاجر تماما تماما. النقطة ان ممكن سبحان الله بعض الاحكام المتعلقة بالصلاة انا لو فهمتها وعرفتها وعرفت الاحكام المتعلقة بها انا هعيش قوي مع
الصلاة. انا هعيش اوي مع الصلاة. مثال. النبي صلى الله عليه وسلم في يوم كبر تكبيرة الاحرام الله اكبر. فواحد من ورا النبي صلى الله عليه وسلم قام قايل ايه؟ الله اكبر
وكبير والحمد لله كثيرا وسبحان الله بكرة واصيلا الله اكبر كبيرا والحمد لله كثيرا وسبحان الله بكرة واصيلا فلما انهى النبي صلى الله عليه وسلم الصلاة قال من المتكلم انفا مين اللي كان بيتكلم في اول الصلاة؟ مين اللي قال الجملة اللي كانت في اول الصلاة
قال الرجل انا يا رسول الله ووالله ما اردت الا الخير. انا يا رسول الله اللي قلت كده وانا والله لما قلتها ما كنتش ناوي الا الخير. فقال النبي صلى الله عليه وسلم عجبت لها فتحت لها ابواب السماء. عجبت لها اي عجبت لهذه الكلمة اللي انت قلتها
الله اكبر كبيرا والحمد لله كثيرا وسبحان الله بكرة واصيلا بيقول له عجبت لها فتحت لها ابواب السماء. فانت لما تبدأ تصلي قل الذكر ده وتبدأ بقى بالفعل ابواب السماء تفتح لك خلاص انت كل دعوة هتقولها الان بقت مستجابة
النبي صلى الله عليه وسلم برضو في يوم بيصلي فقال الله اكبر بعد ما كبر تكبيرة الاحرام واحد من الصحابة قال اللهم لك الحمد حمدا كثيرا طيبة مباركا فيه. كل دي احنا بنسميها عندنا ادعية الاستفتاح. اللي هتستفتح بها الصلاة. فبيقول الحمد لله حمدا كثيرا طيبا مباركا فيه
النبي بعد الصلاة قال من المتكلم؟ فسكت. من المتكلم سكت. من المتكلم؟ فقال انا يا رسول الله. هو خايف هو خايف انه يكون غلط. فالنبي صلى الله عليه وسلم يقول والله لقد رأيت احد عشر ملكا نزلوا من السماء يبتدرونها ايهم يكتبها اولا
من فضل وعظمة هذه الكلمة اللي انت قلتها ربنا انزل حداشر ملك من السماء بيتنافسوا فيما بينهم على اللي يكتب هذه الكلمة اولا يبقى سبحان الله انا ممكن النهاردة لما اتعلم فقه الصلاة هبدأ بالفعل هركز في كل كلمة انا هقولها
وفي نفس الوقت هبدأ اعرف كلمات كتير جدا او عبادات كتير جدا داخل الصلاة انا ما كنتش اعرفها. الامر التالت ان اثناء الصلاة لما علم فقه الصلاة هتعلم ايه اللي واجب علي ان انا اعمله؟ ايه الاذكار اللي المفروض اقولها في السجود؟ ايه الاذكار المفترض اقولها في الركوع
الاذكار المفروض اقولها بعد القيام من الركوع. وده مما لا شك فيه هيعلي قوي قدر الصلاة. خدوا بالكم احبابي زمان لما كنا بندرس في الدين كنت بتدرس انك تقرأ الفاتحة والسورة وساعة الركوع تقول سبحان ربي العظيم سبحان ربي العظيم سبحان ربي العظيم تلات مرات بس. ساعة السجود سبحان ربي الاعلى تلات مرات بس
بس طب انا ممكن النهاردة اقول سبحان ربي العظيم ثلاثا والامام لسة راكع وانا مش عارف اعمل ايه. فهفضل ساكت. فبالتالي ييجي الشيطان في فترة السكوت بتاعتي دي ويبدأ يوسوس لي يبدأ ذهني يبعد تماما عن الصلاة. ولكن مين فينا يعرف ان ان اذكار الركوع في ذكر
واتنين وتلاتة واربعة وخمسة وستة وسبعة وتمانية كمان. وفي السجود نفس الكلام. ولما تبدأ انت تكتر جدا من ذكرك لله عز وجل في ركوعك وجودك هتلاقي ما شاء الله الحاجة اللي انت دايما بتسأل عنها اللي هي بتقول عليها الخشوع. هتلاقي نفسك مع كثرة الاذكار دي انت ما عندكش وقت اصلا تقعد تفكر
في حاجة من امور الدنيا. ده انت ما شاء الله اقبلت على الصلاة بصورة غير طبيعية وبالتالي اجر الصلاة بيزيد. ليه؟ لان ربنا سبحانه وتعالى آآ ادينا اجرنا في الصلاة على قدر ذكرنا فيها. يعني مثلا هل واحد لما يذكر اذكار الركوع كاملة في الصلاة؟ زي اللي قال سبحان ربي العظيم
ثلاثا ده له اجر وده له اجر. ولكن اللي قال كل الاذكار المتعلقة بالركوع والامام راكع. هل يتساوى في الاجر مع اللي قال سبحان ربي العظيم ثلاثا؟ الاتنين سووا مع بعض يقينا لا ده زاد شوية ليه؟ لانه اتعلم هيقول ايه في ركوعه. ماشي؟ الامر الرابع وده امر مهم جدا. ان في
كتير من الاوقات بتتبنى اشياء في الصلاة. الواحد فينا بيتحير طب انا هعمل ايه؟ آآ اعمل ايه؟ يعني هضرب لكم مثال يعني مثلا واحد قال آآ الله اكبر وفي وسط الصلاة هو شك. ركعتين ولا تلاتة. هو شك ركعتين ولا تلاتة
تلاتة ولا اربعة. انا شكيت في عدد الركعات فما بقتش عارف اعمل ايه. تلاقي ساعتها الناس بتضرب حي صبيص. لا هي عارفة تجيب يمين ولا عارفة تجيب شمال نفس الكلام لو حصلت في مشكلة في مسجد الامام اللي فيه مش متين شوية علميا. تلاقيه مسلا في في يوم من الايام مسلا غلط
نسى حاجة في الصلاة تلاقي المسجد بقت فيه مشكلة. وابسط حاجة عند الناس اللي في المسجد يقول لك ايه عيد الصلاة من اول وجديد ليه؟ ما هو ما عندوش فقه الصلاة. لو اتعلم فقه الصلاة هيعرف ازاي يتعامل مع المشكلة اللي حصلت له في الصلاة
والمشكلة دي كلها تتحل بحديث النبي صلى الله عليه وسلم ماذا يقول؟ يقول النبي صلى الله عليه وسلم اذا شك احدكم في صلاته فلم كم صلى؟ ثلاثا صلى ام اربعة؟ اربعا صلى ام خمسا؟ فليتحرى. يتأكد. ثم ليبدأ
على الاقل ابني على الاقل يا سيدي. ثم ليسجد للسهو سجدتين للسهو. وكانت هاتين السجدتين ترغيما لانف الشيطان يبقى اذا انا عايز كمان اتعلم فقه الصلاة علشان يعني لو حصلت لي مشكلة في الصلاة ابقى عارف هعمل ايه. ليه اتعلم فقه الصلاة
بصوا حبايبي اغلى عمل واعظم عمل واكبر عمل انا هقابل به ربنا صلاتي. فلازم صلاتي دي تكون على المستوى اللي انا هقابل بها ربنا سبحانه وتعالى. يعني هضرب لكم مثال. احنا ربنا سبحانه وتعالى فرض علينا كم فرض من فروض الصلاة؟ كم فرض من فروض الاسلام
خمسة الشهادتين الصلاة الصيام الزكاة الحج. صح كده؟ مش هم دول خمسة؟ طيب الحج كتير مننا ما بيحجش مش عشان فقير. او انت لحد دلوقتي شاب لسه ما عكش القدرة انك تطلع تسافر. الزكاة ده انا يا دوبك باخد مصروفي من والدي والمصروف
اللي جاي على قد اللي رايح. الصيام ده من السنة للسنة. طب انت اتبقى لك ايه بقى من اركان الاسلام الا الصلاة فانا ازاي اصلا بقى اضيع الصلاة اللي هي تعتبر اهم واغلى واعظم وافضل شيء ممكن اقابل به ربنا سبحانه وتعالى. وعلى فكرة يا حبايبي آآ لازم نعرف
ونكون على يقين ان انا اول عمل هتحاسب عليه امام الله. ايه؟ ايه؟ الصلاة. وخد بالك انت صليت ولا ما صلتش؟ لا حتى لو صليت انت اتقنت صلاتك ولا لأ؟ لازم ناخد بالنا من المسألة دي. يبقى اذا ده كله يدفعني ان انا اقول لا انا لازم فعلا اتعلم فقه الصلاة. حبايبي
الواحد مننا النهاردة لو هيفتح محل يعني مثلا احنا عندنا في الجمعية عايزين نعمل آآ آآ معمل اشعة او مكان للاشعة مركز للاشعة ونعملها للفقراء والمساكين. نظرة طبعا لان المسيطرين على الاشعة هنا مغليينها جدا جدا جدا
جدا جدا وفي نفس الوقت هي مش مكلفة. يعني انا لو جالي واحد فقير الجمعية عايز يعمل مسلا اشعة متفقين مع كم مركز الاشعة هنا في المنصورة؟ الاشعة ربعميت جنيه بنعملها بمية وخمسين جنيه. وهو بيبقى واخد حق الاشعة وكسبان كمان فيها. فبقالنا فترة بنفكر احنا عايزين نعمل مركز اشعة. ده
بيتطلب مني ان انا عمال الف ليل نهار على مكان آآ شقة مسلا او دور كده ناخده علشان نعمل فيه مركز اشعة وواحد تاني عمال يلف على مراكز بيع الاجهزة الطبية علشان نشوف عرض السعر واحسن الاجهزة والكلام ده. وعمالين نلف على الدكاترة علشان
آآ نشوف الدكاترة المتميزين اللي يمسكوا مسألة الاشعة. وعمالين نشوف مهندسين كويسين علشان آآ آآ المكان بتاع الاشعة لازم يكون متغلف بالرصاص وله حاجات معينة في الصبة كده يمكن بتوع هندسة يعرفوها اكتر مني. ده مخلينا عمالين نلف حوالين نفسنا. خدت بالك؟ طيب ده كله ليه؟ علشان
مركز اشعة كويس محترم. طيب ده كله علشان تخدم الناس. ده كله علشان لما ربنا يسألك تقول انا اجتهدت بقدر المستطاع السؤال طب ما هو انت هتقف بين ايدين ربنا سبحانه وتعالى ويسألك عن صلاتك. انت اخبارك ايه في الصلاة؟ تقول الحمد لله يا رب انا في فترة الشباب ضيعت سنتين تلاتة
ما كنتش باصلي او كنت باصلي على خط واسيب عشرة. طيب آآ لما كنت بتصلي آآ انت اخبارك ايه في الصلاة في ركوعك في سجودك في قيامك في قراءتك هتعمل ايه ؟ هتعمل ايه من السؤال ده ؟ وخد بالك ان اخطر حاجة في الصلاة ان كل حاجة متعلقة على الصلاة. الشباب بتوع هندسة
انت لما تيجي تبني بيت. البيت ده كله قائم على ايه؟ الاساس. انتم في سنة كام؟ تانية شكلكم خايبين ولا ايه يا دكتور؟ ها طيب تاني البيت ده كله بيبقى قائم على ايه؟ طيب لو الاساس ده متين يبقى كل حاجة بعد كده؟ طيب
ولو الاساس ده كان واقع يبقى كل حاجة بعد كده هتقع وتنهار. نفس الكلام انت عملك كله عبادتك كلها حياتك كلها قيمة على الصلاة. الصلاة دي لو ربنا وفقك في السؤال بتاعها كل اللي جاي بعد كده سهل. يعني امتحان الصلاة لو عدى كل اللي جاي بعد كده سهل
بالزبط انت داخل مسلا ايه على مادة من المواد عندك في الجامعة فيها تلات اربع اسئلة هم الاساس. لو عدوا خلاص كل حاجة بعد كده سهلة. او لو المادة فيه عدت يقول لك مسلا ايه لو المادة دي عدت لو مسلا عندكم في طب مسلا لو الجراحة عدت لو النسا عدت كل اللي جاي بعد كده بقى سهل. نفس الكلام يوم القيامة كده
لو امتحان الصلاة بتاعك عدى كل اللي جاي بعد كده سهل. النبي صلى الله عليه وسلم بيقول كما عند ابي داوود باسناد صحيح. اول ما يحاسب عليه العبد يوم القيامة من عمله الصالح
فاذا صلحت فقد فاز وانجح. خلاص ما يشيلش هم اللي جاي بقى بعد كده. فالشيك بيبقوا محتاجين جدا ندرس فقه الصلاة الصلاة اول نقطة معنا النهاردة يعني ايه صلاة الصلاة معناها اصلا في اللغة الدعاء. الصلاة في اللغة اصلا معناها الدعاء. ومعناها في الشرع
هي عبادة ذات اقوال وافعال مفتتحة بالتكبير مختتمة بالتسليم مكانتها في الاسلام ركن من اعظم اركان الاسلام. واصل من اعظم اصول الاسلام. طب واللي يتركها حكم ايه؟ لما هي ركن عظيم من اركان الاسلام اللي يتركها حكمه ايه؟ اللي بيصوم
نوكيا واحد من اتنين. يا اما واحد تركها لانه مش معترف بها اصلا. فده والعياذ بالله حكمه في الاسلام قال انه انكر شيء معلوم من الدين بالضرورة. طب واللي يتركها تكاسلا؟ اتحط عليه دايرة حمرا
واتسلطت عليه الاضواء كده. اللي ترك الصلاة تكاسن. هو معترف بها بس ما بيصليش. انا بقول اهو وحط نفسه في دايرة صعبة اوي. حط نفسه في دايرة صعبة اوي. النور الاول اللي اتسلط على الدايرة دي
قول من قال من العلماء ان اللي بيترك الصلاة كافر. طب يا جماعة انتم ادلتكم ايه؟ قالوا ادلتنا ان النبي صلى الله عليه وسلم قال العهد الذي بيننا وبينهم الصلاة فمن تركها فقد كفر
حديس صعب وقول النبي صلى الله عليه وسلم في شأن من ترك الصلاة ومن تركها كفر وقولهم ما كان اصحاب النبي صلى الله عليه وسلم يرون شيئا من الاعمال تركه كفر الا الصلاة
وكان عبدالله بن مسعود رضي الله عنه بيقول كما في صحيح مسلم ولقد كنا في زمن النبي صلى الله عليه وسلم لا يتخلف عنها الا اثنان. ما بيتخلفش عن الصلاة الا واحد من اتنين. اما منافق معلوم النفاق منافق وعارفين ان الراجل دا هو منافق. عارفينه
منافق. فعلشان كده ما بيجيش يصلي معنا او مريض. شف ابن مسعود بيقول ايه؟ وان كان المريض ده حتى المريض ان كان لا يهادى بين رجلين قايم كده متعكز على اتنين حتى يقام في الصف. فبقت خطر اوي
القول التاني قال لأ هو مش كافر. بس هو في منزلة عند الله احقر من منزلة الزاني السارق شارب الخمر المعتدي على حرمات الله. ياه! مسألة صعبة اوي يعني هو في منزلة من اتنين. يا ده يا ده. يا ده يا ده. يا كافر يا في منزلة. اسوأ عند الله عز وجل من شارب الخمر من الزاني من السارق
من اكل الربا هو اسوأ عند ربنا سبحانه وتعالى من هذه المنزلة. فدي مسألة برضو تخلينا نقف. ما هو يديا ده. وقالوا الدليل على كفره ان النبي صلى الله عليه وسلم قال خمس صلوات فرضهن الله في اليوم والليلة من
حافظ عليهن من حافظ عليهن كن له نور ونجاة وبرهان يوم القيامة. ومن لم يحافظ عليهن لم تكن له لا نور ولا نجاة ولا برهان يوم القيامة. وحشر مع فرعون وهامان وقارون وابي بن خلف
في منزلة اسوأ من الاربعة دول طب اشمعنى الاربعة دول اللي النبي يقول ان تارك الصلاة يحشر معهم؟ قال لك اصل كل واحد منهم آآ ضيع الصلة لعلة معينة ممكن تكون موجودة عندنا. فمسلا قارون ايه اللي خلاه يضيع الصلاة؟ جمع للمال هامان
ايه اللي خلاه يضيع الصلاة؟ وزيفته الوزارة طب فرعون ايه اللي خلاه يضيع الصلاة؟ ملكه. طب ابي بن خلف ايه اللي لا يضيعوا الصلاة تجارته لان كان ابي ابن خلف معروف انه تاجر. النبي صلى الله عليه وسلم بيقول خمس صلوات فرضهن الله عليه
العباد من حافظ على ركوعهن وسجودهن وخشوعهن كان له عهد عند الله ان يدخله الجنة ومن لم يحافظ عليهن فهو الى الله. ان شاء عذبه وان شاء غفر له. والاخ
اكتر من كده ان الناس دي هتيجي يوم القيامة ربنا يدعوها الى السجود وهتعجز عن السجود. قال الله سبحانه يوم يكشف عن ساق يدعون الى السجود فلا فلا يستطيعون خاشعة ابصارهم ترهقهم ذلة وقد كانوا يدعون الى السجود وهم سالمون
يبقى هو يوم القيامة ربنا سبحانه وتعالى لما يأمر الناس ان كل الناس تخر له ساجدة الكل يسجد الا تارك الصلاة. قال النبي صلى الله عليه وسلم فيكون ظهره كالطبق. صلب كده. كلما اراد ان يسجد خر على قفاه. ييجي يسجد كده يقع على ضهره فما يعرفش يسجد ابدا
ليه؟ انت زمان في الدنيا احنا دعيناك للصلاة وانت خدت بالك؟ يا جماعة اذا كان بس مجرد تأخير الصلاة عن وقتها خطر. فما بالكم باللي يتركها اصلا. اذا كان لما ربنا سبحانه وتعالى يقول فويل للمصلين
اين هم عن صلاتهم ساهون؟ ابن عباس بيقول ان هؤلاء اقوام ما ضيعوش الصلاة. ولكن كانوا بيأخروها عن وقتها بس مجرد التأخير تأخير الصلاة عن وقتها ربنا يقول فويل لهم. قال اهل التفسير والويل واد في جهنم اعده الله لهؤلاء
ربنا سبحانه وتعالى بيقول فخلف من بعدهم خلف اضاعوا الصلاة واتبعوا الشهوات فسوف يلقون غيا والغي واد في جهنم. اهل التفسير لما تراجع هذه الاية يقول لك الاية دي مش في شباب ضيعوا الصلاة بمعنى ان هم تركوها. لا لا لا
ليس معنى اضاعوها اي تركوها بالكلية ولكن معنى اضعوها اي ضيعوا اوقاتها. يصلي العصر قبل المغرب ربع ساعة يصلي المغرب قبل العشاء بعشر دقايق. ياخر الضهر مع العصر كده. فما بالك بقى باللي بيتركها كلية
فحكم تارك الصلاة حكم تارك الصلاة هو واحد من اتنين. قول من قال انه كافر او قول من قال ان هو في منزلة عند الله احط من منزلة الزاني اكل الربا اكل شارب الخمر. ماشي. طيب من ضيع الصلاة وتاب كلنا كده
كلنا كده انا انسان ضيعت الصلاة لسنة من السنين وتوبت ورجعت الى الله وعايز اكفر عما كان مني قبل ذلك معظم الشباب قبل الزواج تلاقيه ما شاء الله ممكن يكون مضيع للصلاة. ولكن سبحان الله بعد الزواج ولما ربنا بقى
الاولاد والكلام ده. ربنا بيقزف في قلبه بقى انه يهدى بقى شوية. يقول لك حتى ده هو خلاص هو لما يتجوز هيعقل. هو خلاص عقل. واراد يكفر عن اللي فات يعمل ايه؟ فيها قولين لاهل العلم. القول الاول قال يا جماعة الصلاة
دين لازم تأديه. اذا كان الدين اللي بينك وبين الناس لازم تسدده. واحنا عندنا حديث النبي صلى الله عليه وسلم بيقول ودين الله احق ان يقضى. انك لازم تسدد الدين اللي عليك قبل كده
فقالوا ودين الله احق ان يقضى. اذا انت لازم تسدد هذا الدين. طب نعمل ايه؟ قال لك على الاقل صل مع كل صلاة صلاة. القول الثاني من اقوال اهل العلم في الانسان اللي ترك الصلاة لفترة قالوا آآ هو عليه ان يتوب الى الله ابتداء
لانه لازم يستشعر ان اللي عمله ده غلط. لازم يستشعر ان اللي عمله ده ذنب من الذنوب. لازم اولا يتوب الى الله سبحانه وتعالى. طب وبعد اما يتوب خلاص عفا الله عما سلف. هو مش ربنا بيقول لنا كده؟ ربنا بيقول عفا الله عما سلف. ربنا سبحانه وتعالى يقول
الا من تاب وامن وعمل عملا صالحا فاولئك يبدل الله سيئاتهم حسنات. والنبي صلى الله عليه وسلم بيقول التائب من الذنب كمن لا ذنب له. والنبي صلى الله عليه وسلم بيقول لعمرو بن العاص يا عمرو اما علمت ان التوبة ان الاسلام يجب
وقبله اما علمت ان التوبة تجب ما قبلها؟ خلاص انت اذا تبت عفا الله عنك. وبعدين افرض النهاردة انسان قعد مثلا مدة عشرة خمستاشر سنة ما بيصليش وبعد كده عايز يصلي. اقول له عشرة خمستاشر سنة تقضيهم؟ ده هو عايز كده عشرة خمستاشر سنة قدام. والاعمار بيد الله
طب يا جماعة الخير الانسان ده ايه اللي واجب عليه؟ قال له اللي واجب عليه حاجتين انه يتوب الى الله سبحانه وتعالى ويكتر جدا من صلاة النوافل. يهتم بقى بصلاة النوافل يهتم بصلاة
الضحايا تمام بقيام الليل يهتم بالصلوات اللي هي النوافل اللي قبل وبعد الصلاة طب ليه هيهتم بالنوافل ليه؟ مش لما يعوض الفريضة الاول قالوا ما هو النوافل دي هتعوض الكسر اللي كان موجود في الصلوات اللي كان قبل كده. طب انتم معكم دليل على كده؟ قالوا احنا ينفع نتكلم اصلا الا بدليل؟ طب ايه دليلكم يا جماعة؟ قالوا عند
حديث ابي داود ان النبي صلى الله عليه وسلم قال ان اول ما يحاسب عليه المرء من عمله يوم القيامة الصلاة فاذا صلحت فقد فاز وانجح. واذا جاء بها ناقصة. ناقصة تحتمل معنيين. المعنى
اول ناقصة في خشوعها او ناقصة في القراءة او ناقصة في الركوع او في السجود. او ناقصة في عدد صلواتها. انه قعد مسلا سنة ما بيصليش او سنتين ما بيصليش. واذا جاء بها ناقصة قال الله سبحانه وتعالى انظروا هل لعبدي من تطوع
حتى تكمل به فريضته. التطوع ده يتاخد يوم القيامة ويكمل به الجبر اللي او الكسر اللي موجود فين؟ في الصلاة اللي انت كنت ضيعتها وطلقتها قبل ذلك. يبقى اذا من ترك صلاة من ترك صلاة لفترة
ايه الحكم عندنا؟ نقول المسألة دائرة بين القولين دول. قول من قال انه يعيد والقول التاني من قال ان يتوب الى الله سبحانه وتعالى والتوبة تجب ما كان قبل ذلك. وعليه ان يكثر من صلاة الايه؟ النوافل. طيب ده من
ترك الصلاة حتى خرج وقتها. طيب من ترك صلاة لعذر ماذا يصنع احنا اتكلمنا دلوقتي على من ترك الصلاة بغير عذر. تكاسل عم كبر دماغك. ان شاء الله اما اطلع على المعاش
الكلمات اللي احنا بنسمعها دي ده انسان ترك الصلاة لغير عذر. طيب من ترك صلاة لعذر واحد مثلا نام وظبط المنبه على الفجر. كالعادة المنبه قوم عم محمد العناص الشارع او ماكش خدت بالك كالعادة احنا بنزبط طبعا منبهات المنبهات دي تزعج البيت كله خدت بالك والوحيد اللي
شكلكم كل يوم بتزبطوا المنبهات. يعني طيب الانسان بقى ده عليه الصلاة. مثلا او مسلا انسان كان مريض دخل بيعمل عملية مسلا خرج بعد ما خرج وقت الصلاة انسان مسلا كان على سفر انسان حصل عذر طارئ مثلا وراح وقت
زي ما حصل مثلا مع النبي صلى الله عليه وسلم يوم غزوة الخندق كده. يعمل ايه؟ كتير من الناس يقول لك ازا فاتتك صلاة تعملها فاتك صلاة المغرب النهاردة. يعمل ايه؟ يقول لك ان شاء الله بكرة مع ادان المغرب تعمل ايه؟ تصليها
مين اللي قال الكلام ده؟ غلط؟ مش صح. كلام مش مزبوط قال اعمل ايه؟ بمجرد ما يرتفع العزر اطلع صل. طب انت معك دليل على الكلام ده؟ طبعا احنا نقدر نتكلم كلمة الا بدليل؟ طب ايه الدليل على الكلام ده
خد عندك اولا. قال النبي صلى الله عليه وسلم من نام عن صلاة او نسيها فليصلها اذا ذكرها كفارة له الا ذلك. حديس في الصحيح. تاني من نام عن صلاة او نسيها فليصلها اذا
لا كفارة له الا ذلك. هو اللي قاله استنى لبكرة وصليها مع الصلاة. لأ. ايه الدليل التاني؟ في غزوة تبوك وفي رواية في صحيح البخاري وذلك عند عودة النبي من خيبر من غزوة خيبر قال النبي صلى الله عليه وسلم يا بلال
ايقظنا لصلاة الفجر. النبي هينام والجيش هينام وكالعادة كانت فيه ناس هتقف للحراسة. حراسة الدنيا يعني يحموا الجيش يعني وفيه ناس هتبقى قاعدة لحراسة الدين. اللي هو ايه عمال يراقب الصلاة يراقب مواعيد الصلاة والشمس والقمر
والكلام ده. فبلال كان تولى مسألة ايه؟ ان هو اللي يصحي الصحابة لصلاة الايه؟ الفجر. قال فنام النبي صلى الله عليه وسلم ونام الصحابة ونام بلال. وبلال كمان نام. فما ايقظهم الا
حر الشمس. يعني ده الشمس طلعت يعني بعد الفجر بساعة ولا ساعة ونص ولا حاجة. الشمس طلعت وبدأت حرارتها تشتد كده على الناس فلسعتهم اول من استيقظ عمر وقال الله اكبر الله اكبر الصلاة. فاستيقظ الناس النبي قال لبلال يا بلال لم
ان توقظنا فقال يا رسول الله اخذ بنفسي الذي اخذ بنفسك. انا نمت زي ما انت نمت. فاه امر النبي صلى الله عليه وسلم بلالا فاذن. فلما اذن بلال قام النبي فتوضأ هو والصحابة. وقام النبي صلى الله عليه وسلم فصلى السنة
ثم امر بلال فاقام فصلى النبي صلى الله عليه وسلم الفريضة. هو اللي النبي اخرها لتاني يوم. ها يا رجالة ان شاء الله نأجل الصلاة لتاني يوم. لا لا لا. حد ضامن عمره؟ غلط
غلط انك تقول اؤجلها لتاني يوم. دليل كمان وهذكر دليل ده عشان فيه فائدة. النبي صلى الله عليه وسلم في غزوة الخندق انتم عارفين ان النبي لما حفر الخندق كان فيه قرابة عشرة الاف مقاتل من المشركين ورا الخندق. والنبي صلى الله عليه وسلم بطول الخندق كان واقف هو والصحابة بيراقبوا خندق
عشان ما حدش ايه من المشركين يعدي على الخندق ده. فالنبي صلى الله عليه وسلم مم بص في الشمس حان وقت صلاة العصر ولم يصلي العصر. بسبب انه واقف يحمي المدينة من المشركين. طب المغرب؟ راح عليه المغرب
حتى اذن للعشاء. ضاع عليه العصر وضاع عليه المغرب. فقال النبي صلى الله عليه وسلم صلى الله عليه وسلم ملأ الله بيوتهم وقبورهم نارا. شغلونا عن الصلاة الوسطى صلاة العصر. فيها فايدتين
قد ايه النبي كان معظم ان الصلاة يعدي وقتها. النقطة التانية ان الصلاة الوسطى هي صلاة العصر. فآآ اه اه شد الامر قوي على النبي صلى الله عليه وسلم. وبخاصة صلاة العصر في تضييعها اثم كبير. النبي يقول
من ترك صلاة العصر فقد حبط عمله. صلاة العصر بس اومال اللي بيطلب بها الصلوات كلها كان بوضعه ايه؟ نرجع تاني لحديثنا فلما آآ بعث الله الريح اقتلعت خيام المشركين رحت شديدة اقتلعت خيام المشركين واكفأت قدرهم وقذفت الرعب في قلوبهم ولوا مدبرين
النبي صلى الله عليه وسلم عمل ايه لما شعر بالامان امر بلالا فاذن لصلاة العصر فصلى النبي العصر. ثم اقام فصلى النبي المغرب ثم اقام صلى النبي صلى الله عليه وسلم صلاة العشاء. ولا اجل الصلوات لتاني يوم؟ عمل ايه؟ ها؟ عمل ايه
اهو في نفس الوقت بمجرد ما انتهى العذر بمجرد ما ارتفع العذر قام النبي صلى الله عليه وسلم مباشرة فصلى. يبقى الناس اللي كلنا يا جماعة اجلوا الصلاة لتاني يوم نقول لهم يا جماعة كلامكم ده غلط تماما كلامكم ده غير صحيح تماما
اذان العصر واقامة ثم صلى العصر ثم اقامة فصلى المغرب ثم اقام صلوا العشاء. ودي تدينا نقطة مهمة. آآ الانسان مننا لو ترك اكثر من صلاة ماذا يصنع ماذا يصنع؟ ها؟ اه يصليها بالترتيب. تصلي الضهر العصر المغرب او العصر او المغرب؟ بالترتيب كده
ماشي؟ ها؟ حاضر. هو الحديس يدينا اجابة على السؤال بتاعك يا كابتن الحديث يدينا معنى مهم جدا. ان النبي لما فاتته الصلاة والصحابة فاتتهم صلاة. صلوها منفردين ولا في جماعة؟ يبقى يجوز لصلاة الفجر
فاذا صليها جماعة. ونصليها على الترتيب. طيب هنا مسألة الترتيب تدينا سؤال دايما متكرر. انا النهاردة فاتني اسرع عشان كان عندي سكشن في في الكلية عندي. ويدوبك خلصت السيكشن بتاعي طلعت جري على قلب المسجد لقيتهم بيصلوا المغرب. اعمل ايه
انت بتقول لي صلي جماعة. انت بتقول لي صل بالترتيب. وانا جيت لقيت صلاة الجماعة قائمة. اعمل ايه؟ انت قدامك موقف من اتنين يا اما تيجي مثلا بعد اذان المغرب ويبقى قدامك بين اذان المغرب للاقامة مسلا عشر دقايق ربع ساعة ممكن تصلي فيها العصر. يا اما انك تيجي
وصلاة المغرب قائمة. او بيقيموا صلاة المغرب. هنا تعمل ايه؟ هنا قال علماؤنا ان صلاة الجماعة تسقط الترتيب صلاة الجماعة تسقط الترتيب. فهنا انت هتصلي مع الامام وصلاة المغرب. وبعد كده تصلي بعدها ايه؟ صلاة العصر. وايه اللي اسقط الترتيب هنا
الاسقط ترتيب هنا ووجودك في صلاة الجماعة. ماشي يا حبايبي؟ طيب. قل طيب آآ هي مسألة اختلاف اه تأتي ان شاء الله في الدرس المرة الجاية واحنا بنتكلم عن شروط الصلاة. اه سواء السؤال بتاعك انا كنت مسافر وما صلتش الضهر
دخلت لقيتهم بيصلوا العصر ينفع اصلي وانا ما صليش. انا هجاوبك على سؤالك وان شاء الله نعيد الاجابة بتاعته بكرة. الدرس الجاي في مسألة شروط الصلاة. اه هل يا ترى يشترط ان نيتي تكون نفس نية الامام؟ اشترط؟ ها؟ ما فيش حاجة في اللغة العربية
يا اه يا لأ. ها لأ بص بص بص بص هو لا يشترط ان يكون فيه توافق بين نية الامام ونية المأموم في الصلاة. ده على الراجح من اقوال اهل العلم. يعني بعض اهل العلم قال لازم طالما الامام بيصلوا ضهر تصلي ضهر. تصلي عصر يصلي عصر. وقالوا النبي صلى الله عليه وسلم
قول صلى الله عليه وسلم انما جعل الامام ليؤتم به فلا تختلفوا عليه. نقول له بس الاختلاف ده في الظاهر. النبي قال فاذا ركع فاركعوا. واذا سجد فاسجدوا النبي ما تعرضش هنا للنية. وبعدين احنا عندنا احاديث كتير جدا فيها اختلاف في النوايا. ده نيته حاجة وده نيته حاجة. على سبيل المسال
تسأل ابن عباس لما سألوا ابن عباس رضي الله عنهما ما بال ما بالنا اذا كنا سفرا فصلينا خلف الامام المقيم اتممنا واذا صلينا وحدنا قصرنا قال هي السنة. طب ده بيصلي قصر وده بيصلي ايه؟ تمام. يجوز الصلاة ورا بعض؟ يجوز
وهكذا والعكس ايضا لو ان رجلا مقيما صلى خلف رجل مسافر تصحي الصلاة؟ اه تصح. بس المقيم هيقوم ايه؟ يكمل ايه كمل الركعتين الناقصين له. وهكذا ايضا في مسألة الفرض والنفل. يعني معاذ رضي الله عنه في صحيح مسلم ان معاذا كان يصلي مع النبي صلى الله
يسلم العشاء الاخرة اللي هي صلاة العشاء. ثم يتوجه الى بني سلمة فيصلي بهم اماما. هو الصلاة العشاء بتاعته يعني معاذ كان اعلم آآ آآ القبيلة بتاعته. فكان بيصلي مع النبي العشاء الفرض. وبعد كده يروح على القبيلة بتاعته فيصلي بهم صلاة العشاء. فهو صلاة العشاء
بالنسبة لمعاذ فرض ولا نفل؟ ها؟ نفح لنصلي الفرض مع النبي صلى الله عليه وسلم. طب وقومه بيصلوا فرض ولا نفل فرض وهنا اختلفت النوايا وعن النقيض النبي صلى الله عليه وسلم لما انهى صلاة ودخل رجل من الصحابة اراد الصلاة واحد
اللي عايز يصلي فلما دخل الصلاة قال لما الراجل دخل يصلي قال النبي صلى الله عليه وسلم ايه؟ من يتصدق على صاحبكم؟ فلما قام واحد يصلي خلف هذا الرجل هو صلاة الامام فرض ولا نفل؟ والمأموم صورة تانية. النبي صلى الله عليه وسلم لما صلى ذات يوم
فلما انهى الصلاة وجد رجلين من الناس في اخر المسجد لم يصليا مع الناس. فالنبي صلى الله عليه وسلم نادى عليهما وقال لم لم تصلي معنا؟ اولستما برجلين مسلمين؟ قلنا بلى يا رسول الله. ولكنا صلينا في رحالنا. كنا على
يصلين المغرب والعشاء في الطريق وجينا لقيناكم في المسجد فقلنا ايه؟ نخش نقعد معكم كده ونسلم على النبي وكده. فقال النبي صلى الله عليه وسلم اذا صلى احدكم في رحله فاتى الى المسجد فليصلي مع الناس تكن له نافلة. هنا اختلفت النية ولا ما اختلفتش
مثال اخر واختم به الجزئية دي. النبي صلى الله عليه وسلم لما قال لابي ذر يا ابا ذر يا ابا ذر كيف حالك اذا كان عليك ائمة يؤخرون الصلاة عن وقتها؟ هتعمل ايه لما يكون عليكم
يا اما بيأخروا الصلاة عن اوقاتها قلت ما اصنع يا رسول الله؟ فقال صل الصلاة على وقتها ثم صل معهم تكن لك نافلة انا صليت الصلاة على وقتها اللي هي الفريضة. وبعد كده هاصلي معهم صلاتي فرض ولا نفل؟ نفل. وصلاة الامام فرض. يبقى اذا اختلفت
نوايا بين الامام والمأموم على الراجح من اقوال اهل العلم بمجموع هذه الاحاديث السبعة تمن احاديس اللي انا ذكرتهم الان اه تجوز ولكن بشرط. ولكن بشرط ايه هو الشرط؟ الاتفاق في عدد الركعات
الاتفاق في عدد الركعات. انما يكون المأموم هيصلي صلاة ازيد من صلاة الامام يعني مثلا فاتوا العصر ودخل المغرب معذرة العكس. فاتوا المغرب ودخل على صلاة العشاء يقول انا هخش مع الامام لانه لا تشترط
نقول له اسفين. ليه؟ لان انت بعد التالتة هتعمل ايه؟ ما ينفعش ماشي يا حبايبي طيب نرجع تاني كده بسرعة لكلامنا يبقى انا خدت النهاردة معنى الصلاة خدت فرضيتها حكم
وتاركها بعذر وخدنا حكم من تركها لغير عذر. على من تجب الصلاة؟ تجب الصلاة على واحد كل مسلم كل مسلم اتنين بالغ ولكن خد بالك من نقطة حتة بالغ دي
كل انسان بلغ وترك الصلاة يأثم. طب لم يبلغ هو مش مخاطب بالصلاة. يعني مش هيتحاسب عليها ولكن يستحب ان انا اعلمه الصلاة قبل ما يبلغه. وده اصل في كل عبادتنا احبابي. ان احنا اولادنا الصغيرين نعلمهم الصلاة من بدري
ليه ؟ لان انا لو انتظرت النهاردة لحد ما ابني بدأ يبلغ اول ما بلغ قلت له يلا يا حبيبي عشان نصلي. ولا هو عارف الصلاة ولا عارف احكام وهيبقى مضيع عن الصلاة لانه ما اتعودش عليها ابتداء. ولكن عندنا في دينا ان ينبغي عليك قبل الوقت
استعد قبل الوقت تستعد. ايه الدليل؟ النبي صلى الله عليه وسلم بيقول ايه؟ علموا اولادكم الصلاة وهم ابناء ها سبع اللي عنده سبع سنوات بلغ واضربوهم علي وهم ابناء اللي عنده عشر
اتبلغ ولم يبلغ اتناشر سنة ولا حاجة. خدت بالك؟ والكلام برضو بالنسبة للبنات. علموهم الصلاة. علموهن الصلاة وهم ابناء السبع. اضربوهن عليهن وعليهم ابناء. اللي وصل للسن ده بلغ ما بلغش. يقينا ما بلغش. ومع ذلك العلماء بيقولوا ايه؟ وفي هذا الحديث دليل على
ان احنا نمرن اولادنا على الصلاة قبل ان يأتي وقت الصلاة. لان لو اتى وقت الصلاة بالنسبة للولد وهو البلوغ الولد هيبقى عنده تكاسل وعنده وعنده عدم اهتمام بالصلاة. انما لما يمرن عليها وهو صغير ايه اللي هيحصل؟ اهو اول ما ييجي واختها تلاقي الولد ما شاء الله حابب الصلاة محافظ على الصلاة
زي بالزبط في الصيام. نفس الكلام في الصلاة. في الصيام. عندنا في الصحيح حديث ربيع بنت معوذ تقول ارسل لنا النبي صلى الله عليه وسلم غداة عاشوراء يأمرن بصيامه. عاشوراء
ده في شهر ايه من شهور السنة؟ محرم. ارسل لنا النبي صلى الله عليه وسلم غداة يمرنا بصيامه قالت ربيع فكنا نصومه ونصوم صبياننا الصغار. يا بتعلم ابنها الصيام من اول السنة
مش زي ما بنعمل النهاردة تعال يا ميزو. ان شاء الله في رمضان هنعلمك الصيام. تصوم امتى؟ تصوم لحد الضهر يا ميزو. السنة اللي بعد ميزو خلاص بلغ من زمان. السنة اللي بعدها ميزو بقى ايه هيتعلم لحد بعد الضهر بساعة. السنة اللي بعدها ميزو بيصوم لحد العصر
السنة اللي بعدها ميزو ما شاء الله مشغول علشان بيتجوز فخلاص هنعدي رمضان السنة دي. السنة اللي بعدها ميزو مشغول دي والله ده بيحدث والله بيحدث. يعني الله المستعان. انما الصحابة ما كانوش بيربوا
كده هو من اول السنة بيعود. اه الولد هيعيط شوية. هدي له لعبة اشغله لحد ما يؤذن لصلاة المغرب. بعد كده لما ييجي رمضان الواد اللي اتعود على الصيام. مش حبايبي؟ طيب. يبقى اذا اذا تجب تجب الصلاة على المسلم
بالغ. والبالغ قل لي يا جماعة مش معنى البالغ ان انا اول ما ابلغ يبدأ الصلاة لأ انا لازم اعود ابني وامر بابني على الصلاة من قبل ايه؟ من قبل بلوغ الولد. تدريبا وتمرين
الولد على طاعة الله سبحانه وتعالى. تجب الصلاة على كل مسلم بالغ عاقل. العاقل معناها المجنون خرج بها المجنون. فالمجنون غير مخاطب الصلاة. طيب. طب آآ اللي فقد العقل ده
بسم الله صلى الله عليه وسلم وبعد. آآ طيب نخلص الجزئية دهي بس وايه آآ يبقى اذا انتشر الصلاة على كل مسلم بالغ عاقل. قلنا العاقل ده خرج به المجنون. طيب اللي بيفقد عقله بسبب امر خلاف الجنون. نقول له مثلا زي
واحد اغمى عليه خدت بالك؟ واحد مثلا فقد عقله بسبب مسلا آآ اي امر من الامور. نقول له هو وبالصلاة. ايه الدليل؟ في الصحيحين من حديث عائشة ان النبي صلى الله عليه وسلم في مرض موته اغشي عليه. لما اغشي
عليه صلى الله عليه وسلم اول ما استيقظ قال اصلى الناس؟ قلت لا يا رسول الله انهم ينتظرونك قالت فدعا بماء فاغتسل فلما هم بالقيام اغشي عليه صلى الله عليه وسلم. يبقى اذا واللي يفقد عقله بسبب اغماء او غير ذلك لا ده مخاطب بالايه؟ مخاطب بالصلاة
انا ان شاء الله اكتفي بهذا القدر. وآآ نكمل بقى باذن الله تبارك وتعالى الاسبوع القادم. آآ احنا هناخد ايه في كتاب الصلاة آآ هناخد ايه في الصلاة؟ تقسيمة الصلاة كده سريعا. هناخد الصلاة
اول حاجة صفة الصلاة والصفة دي هنطلع منها اربع حاجات. شروط صحة الصلاة وهناخد منها سنن الصلاة فرائض الصلاة اركان الصلاة هنزل سهم تاني في الصلاة ايضا. هناخد منه صلاة الجماعة وفي صلاة الجماعة ننزل منه شوية اسهم كده. حكم صلاة الجماعة اداب صلاة
الجماعة اداب المساجد بعض المسائل المتعلقة بالصلاة في جماعة. السهم التالت صلاة النوافل. صلاة النوافل دي هناخد فيها حاجات كتير جدا هناخد نوافل المقيدة اللي احنا بنسميها قبل وبعد الصلاة او النوافل المطلقة ناخد الضحى وهناخد آآ قيام الليل وهناخد الوتر
هناخد كمان صلاة الاستسقاء وصلاة الكسوف وصلاة الكسوف والخسوف وصلاة الخوف. وبعد كده في اخر كتاب الصلاة ان شاء الله هناخد السجدات في حاجة مش صلاة بس هي قريبة من الصلاة زي السجدة. هناخد سجود السهو وسجود التلاوة. وسجود الشكر. ده كده كتاب الصلاة اللي احنا
ما شاء الله هندرسه باذن الله تبارك وتعالى. آآ الناس اللي ما امتحنتش ايوة حط واسقه في الارض تيجي تمتحن بالزوق وان شاء الله البنات النهاردة جاية كم غير طبيعي من البنات امتحنوا. واللي على النت كمان امتحنه؟ طيب لسه بقى الاساتزة الرجالة الشباب
الاشاوس اللي هيحرروا الاقصى ان شاء الله ييجوا يمتحنوا بالزوق بدل ما يضربوا. طيب آآ جاوب كده على التلات اسئلة كده سريعا اه اه انا طالبة ازهرية حفزت القرآن ولكني كنت باحفظه على اساس انه مادة. امتحن فيها. ولم اجد احد ينصحني بالمواظبة على حفزه
فهل على نسيان القرآن احاسب مع العلم اني لم اهجره؟ اه احنا كانت مشكلتنا كده واحنا صغيرين في في الابتدائي والاعدادي والسانوي والجامعة كمان. كازاهرة. القرآن عندنا مادة. القرآن عندنا مادة
كنا الناس معظم الناس كانت عندنا بتحفظ القرآن على انه آآ مادة. يخلص الامتحانات بالزبط كله طار. لان القرآن عزيز. القرآن عزيز. مش هينتظر ان انت تبدأ تهجر لأ هيسيبك اصلا. علشان
كده انا عايز اقول هجر القرآن في معصية؟ طبعا. نسياننا للقرآن في معصية؟ طبعا في معصية. النبي صلى الله عليه وسلم قال بين انا نايم. انتم عارفين ان رؤيا الانبياء وحي. حديس في البخاري من حديس البراء. ابن عازب رضي الله عنه. من حديس سمرة رضي الله عنه
آآ ان النبي صلى الله عليه وسلم قال بين انا نائم اذ رأيت رجلا مضجعا على ظهره. واحد نايم على ضهره. وعلى رأسه رجل معه حجر يأخذ الحجر يحذف الحجر كده على رأس هذا الرجل فتنشق الرأس ويتدهده الحجر. الراس تنشق
والحجر يتدهده يعني يجري. ثم يذهب فيأتي بالحجر فتلتئم الرأس. فيأخذ الحجر ويضربه على رأسه وهكذا فقال النبي صلى الله عليه وسلم فقلت للملكين ما هذا؟ ما هذا؟ قال لي انطلق انطلق. قال في اخر الحديث واما هذا
رجل مضطجع فهذا رجل اتاه الله عز وجل القرآن فهو ينام ولا يقوم به. ينام عنه ولا يقوم به. خطر وده مصيره في قبره الى يوم القيامة. فما بالكم بقى اللي بيحفز القرآن وبينساه؟ دي مصيبة بقى. فعشان كده عايز اقول يا جماعة القرآن
ما ينفعش ان احنا ننساها. لازم الوقت الاخر مراجعة. لان نسيان القرآن خطر. نسيان القرآن خطر. طب انا بنسى آآ بتنسى علشان ما بتتعهدش القرآن. القرآن كما قال النبي تعاهدوا القرآن فانه اشد تفلتا من احدكم من الابل في عقولها. داوم دايما على
دايما على مراجعته ان شاء الله ربنا يجعل هذا القرآن ثابت في قلبك باذن الله. آآ عايزين درس عن الاستعداد للعشر الاوائل من ذي الحجة ان شاء الله في درس والخطبة الجاية ان شاء الله عن العشر الاوائل من ذي الحجة. واهم الاعمال اللي احنا هنعملها في عشر ذي الحجة ان شاء الله. حكما يصلي وهو محافظ
وعلى الصلاة ولكن ليست بخشوع. صلاته صحيحة ولكن ليس له من صلاته الا بقدر ما عقل منها. قال النبي صلى الله عليه وسلم يصلي احدكم الصلاة فيخرج منها ولم يكتب له منها الا نصفها الا ثلثها الا ربعها الا خمسها حتى قال عشرها. التفاوت ده على قدر
على قدرة تركيز في الصلاة على قدر استجماع آآ معاني الصلاة. اتفضل. دخلت في الصلاة صلاة رباعية في الركعة التانية. الامام وبنى على الاطفال الركعة الرابعة اللي هي تعتبر. هم. هم. اللي هي الرابعة دي. اه. الله يرحمه. وهو بيسلم معه
سليم معي. هتستلم معي. ليه انت كده الان صليت اربعة فتسلم معه. ماشي؟ لانك لو قمت تجيب ركعة تبقى ايه؟ لخمسة. والاجماع قائم على ان من ادخل في الصلاة اه ركعة او زاد في الصلاة شيئا وهو يعلم انها زيادة بطلت صلاته. فحضرتك طالما صليت معه اربع خلاص يبقى هم الاربعة بتوعك
ان شاء الله. ماشي كده؟ طيب ان شاء الله يعني اكتفي ان شاء الله بهذا القدر. نصلي السنة وبعد ذلك نقيم الصلاة. صلى الله على نبينا محمد وعلى اله وصحبه وسلم